open-index/open-wikipedia-markdown huggingface dataset:
Φρειδερίκος Β΄ του Ντήσεν

Ο **Φρειδερίκος Β΄ του Ντήσεν** ή *του Ρέγκενσμπουργκ*, γερμ.: *Friedrich I. von Dießen* (1005 - 1075) από τον Οίκο του Άντεχς ήταν Γερμανός ευγενής. Καταγράφεται ως επιμελητής (*vogt*) του συλλόγου του καθεδρικού ναού του Ρέγκενσμπουργκ το 1035. Είναι ένας από τους πρώτους γνωστούς προγόνους των κομήτων του Άντεχς.

## Βιογραφία
Ο πατέρας του ήταν ο Φρειδερίκος Α΄ κόμης του Ντήσεν (απεβ.  ), συγγενής του θρυλικού Βαυαρού κόμη Ράσο (απεβ. το 954), ο οποίος διοικούσε την περιοχή γύρω από το Ντήσεν και το Χάχινγκ. Η μητέρα του ήταν η Έμμα των Κορραδιδών, κόρη του Κορράδου Α΄ δούκα της Σουαβίας.

Έγινε επιμελητής (domvogt) του Ρέγκενσμπουργκ το 1035. Το 1055 έγινε κόμης στην περιοχή Σεμπτ.

Απεβίωσε το 1075, ως λαϊκός αδελφός στο αβαείο του Σανκτ Μπλάζην στον Μέλανα Δρυμό.

## Οικογένεια
Ο Φρειδερίκος Β΄ νυμφεύτηκε τρεις φορές, πρώτα με τη Χάνταμουτ (απεβ. το 1060), κόρη του Έμπερχαρντ του Έπενσταϊν. Μαζί απέκτησαν μία κόρη:
* Χάτσιγκα (π. 1040 – 1 Αυγούστου 1104), γνωστή και ως Χάντεγκουντε, παντρεύτηκε τον Χέρμαν του Καστλ και δεύτερον τον Όθων Α΄ κόμη του Σάυερν.

Έπειτα έκανε 2ο γάμο με την Ίρμγκαρντ του Γκίλχινγκ. Μαζί, απέκτησαν τα ακόλουθα παιδιά:
* Ούτα, παντρεύτηκε τον Κούνο του Ροτ, παλατινό κόμη της Βαυαρίας.
* Άρνολντ Δ΄ (απεβ. μετά το 1091), διαδέχθηκε τον πατέρα του ως κόμης του Ντήσεν.
** Μπέρτολντ Β΄ του Άντεχς.
* Φρειδερίκος, διαδέχθηκε ως *επιμελητής* (vogt) του συλλόγου του καθεδρικού ναού του Ρέγκενσμπουργκ.
* Ο Μάινχαρντ (απεβ. μετά το 1070), διαδέχθηκε ως κόμης του Γκίλχινγκ.
* Έμμα.
* Λιούτγκαρντ, παντρεύτηκε τον Άνταλμπερτ Α΄ κόμη του Μπόγκεν.
* Μπέρτολντ, κόμης του Σβάρτσενμπουργκ jure uxoris.

Μετά νυμφεύτηκε για 3η φορά, με την Τούτα, κόρη του Χάρτβιγκ Α΄ *επιμελητή* (vogt) του Ρέγκενσμπουργκ. Αυτός ο γάμος ήταν άτεκνος.

## Πρόγονοι

## Αναφορές

Κατηγορία:Κόμητες της Γερμανίας
Καλύβες Λακωνίας

Οι **Καλύβες** είναι πολύ μικρός οικισμός της Πελοποννήσου στην Λακωνία. 

## Γενικά στοιχεία
Οι Καλύβες βρίσκονται στην Λακωνική Χερσόνησο (Μαλέα) και προς τον Κόλπο Επιδαύρου Λιμηράς σε υψόμετρο 230 μέτρα. Απέχουν περίπου 33 χιλιόμετρα νοτιοανατολικά από τους Μολάους (έδρα του δήμου) και 27 χιλιόμετρα βόρεια από τη Νεάπολη. Αναφέρονται επίσημα ως ξεχωριστός οικισμός για πρώτη φορά το 1940 να απογράφονται στην κοινότητα Λιρών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Λιρά και τα Τέρια αποτελούν την Κοινότητα Λιρών, που ανήκει στη Δημοτική Ενότητα Μονεμβασιάς του  Δήμου Μονεμβασιάς και σύμφωνα με την απογραφή 2021 απογράφησαν 15 κάτοικοι ενώ με αυτήν του 2011 είχε 3 κατοίκους. 

## Εξωτερικοί σύνδεσμοι

* Οι Καλύβες Λιρών στον ιστότοπο https://www.monemvasianews.gr/.

## Παραπομπές


Παρασπόρια
Παρασπόρια
Διοργανώσεις Ε.Π.Σ. Μακεδονίας 2025–26

Για την **περίοδο 2025–26**, η Ένωση Ποδοσφαιρικών Σωματείων Μακεδονίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσσαλονίκης.

Η πρωταθλήτρια και δευτεραθλήτρια ομάδα της ΕΠΣ Μακεδονίας κερδίζουν την άνοδο στη Γ΄ Εθνική. Η ομάδα που ανακηρύσσεται κυπελλούχος Ε.Π.Σ. Μακεδονίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Μακεδονίας είναι η εξής:

* Α1 Κατηγορία ( 1 Όμιλος )
* Α΄ Κατηγορία ( 3 Όμιλοι )
* Β΄ Κατηγορία ( 4 Όμιλοι )
* Γ΄ Κατηγορία ( 5 Όμιλοι )

### Α1 Κατηγορία
Η κορυφαία κατηγορία της Ε.Π.Σ.Μ. διεξάγεται με τη συμμετοχή 16 συλλόγων σε έναν όμιλο και με τη μορφή πρωταθλήματος διπλών αγώνων. Η 2η θέση κρίνεται σε αγώνες κατάταξης (Play Off) μεταξύ των ομάδων που τερμάτισαν από την 2η εως 5η θέση. Στην Α΄ κατηγορία υποβιβάζονται συνολικά 6 ομάδες, οι 3 τελευταίες (14η-16η θέση) της κανονικής διάρκειας και 3 ακόμη που προκύπτουν από αγώνες κατάταξης (Play Out) που συμμετέχουν οι 6 ομάδες που τερμάτισαν από την 8η ως την 13η θέση.

#### Κανονική διάρκεια

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Μακεδονίας
Κατηγορία:Εγχώρια ποδοσφαιρικά πρωταθλήματα 2025–2026
Κατηγορία:Εγχώρια ποδοσφαιρικά κύπελλα 2025-2026
Κληρονομαίικα Λακωνίας

Τα **Κληρονομαίικα** είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Τα Κληρονομαίικα βρίσκονται στην Λακωνική Χερσόνησο (Μαλέα) σε υψόμετρο 175 μέτρα. Απέχουν περίπου 85 χιλιόμετρα ΝΑ. από τη Σπάρτη, 24 χιλιόμετρα Ν.-ΝΑ. από τους Μολάους (έδρα του δήμου) και 1 χιλιόμετρο ΝΑ. από τα Τάλαντα. Αναφέρονται επίσημα ως ξεχωριστός οικισμός το 1971 να απογράφονται στην κοινότητα Ταλάντων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Τάλαντα  αποτελούν την Κοινότητα Ταλάντων, που ανήκει στη Δημοτική Ενότητα Μονεμβασιάς του  Δήμου Μονεμβασιάς και σύμφωνα με την απογραφή 2021 απογράφησαν 10 κάτοικοι ενώ με αυτήν του 2011 είχε 20 κατοίκους. 

## Παραπομπές


Κληρονομαίικα
Κληρονομαίικα
Τάλαντα Λακωνίας

Τα **Τάλαντα** είναι οικισμός της Πελοποννήσου στην Λακωνία.

## Γενικά στοιχεία
Τα Τάλαντα βρίσκονται στο κεντρικό τμήμα της Λακωνικής Χερσονήσου (Μαλέα), βορειοδυτικά του όρους Αλογόμανδρες, σε υψόμετρο 165 μέτρα. Απέχουν περίπου 86 χιλιόμετρα ΝΑ. από τη Σπάρτη, 25 χιλιόμετρα ΝΑ. από τους Μολάους (έδρα του δήμου) και 32 χιλιόμετρο ΒΔ. από τη Νεάπολη. Το χωριό χαρακτηρίζεται από άφθονα τρεχούμενα νερά με αποτέλεσμα να υπάρχουν πολλοί νερόμυλοι - σήμερα σώζονται 11 από τους οποίους ένας έχει αναστηλωθεί και αποτελεί αξιόλογο επισκέψιμο αξιοθέατο. Οι νερόμυλοι αυτοί, από τις αρχές του 18ου μέχρι τα μέσα του 20ου αιώνα, ήταν σημείο προορισμού για να αλέσουν το σιτάρι τους χιλιάδες παραγωγοί της περιοχής, συμβάλλοντας έτσι στην οικονομική ευρωστία των κατοίκων - να εισπράττουν χρήματα ή *τάλαντα* (στην αρχαιότητα), λέξη από την οποία προέρχεται η ονομασία του χωριού. 

## Διοικητικά στοιχεία
Αναφέρονται επίσημα, μετά την Τουρκοκρατία, το 1845 να προσαρτάται στο δήμο Μονεμβασίας. Το 1912 ορίστηκε έδρα της ομώνυμης νεοϊδρυθείσας κοινότητας Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Κληρονομαίικα αποτελούν την Κοινότητα Ταλάντων, που ανήκει στη Δημοτική Ενότητα Μονεμβασιάς του  Δήμου Μονεμβασιάς και σύμφωνα με την απογραφή 2021 απογράφησαν 183 κάτοικοι ενώ με αυτήν του 2011 είχε 137 κατοίκους. 

## Εξωτερικοί σύνδεσμοι

* Ο νερόμυλος στα Τάλαντα στον ιστότοπο https://lakonia.mobi/.

## Παραπομπές


Τάλαντα
Τάλαντα
Αλντομπραντίνο Α΄ του Έστε

Ο **Αλντομπραντίνο Α΄**, ιταλ.: *Aldobrandino I marchese d'Este* ( – 10 Οκτωβρίου 1215) από τον Οίκο των Έστε ήταν μαρκήσιος του Έστε και της Φερράρα, και τα δύο στην Ιταλία. Ήταν συγκυβερνήτης με τον ετεροθαλή αδελφό του Άτσο Ζ΄. Ήταν επίσης πατέρας τού Αγίου Κοντάρδου των Έστε, ενός υστερότοκου γιου. Η κόρη του Βεατρίκη παντρεύτηκε τον Ανδρέα Β΄ της Ουγγαρίας και έτσι έγινε βασίλισσα της Ουγγαρίας. 

## Οικογένεια
Είχε τέκνα:
* Βεατρίκη 1215-1245, παντρεύτηκε τον Ανδρέα Β΄ των Άρπαντ βασιλιά της Ουγγαρίας.
* Κοντράντο 1216-1249, Άγιος.

## Παραπομπές


Κατηγορία:Οίκος των Έστε
Κοντράντο των Έστε

Ο **Κοντάρντο**, ιταλ.: Contrando (1216 - 1249) από τον Οίκο των Έστε ήταν ο υστερότοκος γιος του Αλντομπραντίνο Α΄, μαρκήσιου του Έστε & της Φερράρας. Γεννήθηκε το 1216 στη Φερράρα.

Αποκήρυξε τον πλούτο του και τη θέση του ως διαδόχου του Έστε & της Φερράρας, για να γίνει ένας απλός «άνθρωπος του Θεού», και ξεκίνησε ένα προσκύνημα στο Σαντιάγο ντε Κομποστέλα.

Το 1235 ο βασιλιάς Ανδρέας Β΄ της Ουγγαρίας ονομάζει τον Κοντάρντο: "Μilites Sancti Sepulcri" (Ιππότης του Παναγίου Τάφου), δυνάμει της υπο-φεουδαρχίας με το βασίλειο της Ιερουσαλήμ. Στη φεουδαρχία ήταν κοινή πρακτική οι ηγεμόνες να απονέμουν τον τίτλο του ιππότη στους ανδρειότερους.

Αρρώστησε στο Μπρόνι (επαρχία της Παβίας, στη Λομβαρδία της Ιταλίας) και απεβίωσε εκεί 33 ετών. Το σώμα του αρχικά τάφηκε στον λόφο όπου απεβίωσε. Αναφέρονται θαύματα στον τάφο του: σοβαρά άρρωστοι θεραπεύτηκαν.   

Η σορός μεταφέρθηκε αργότερα στην ενοριακή εκκλησία του Αγίου Πέτρου (η οποία αργότερα έγινε μικρή βασιλική) στο Μπρόνι. Δύο λείψανα βρίσκονται στην «εκκλησία του Αγίου Μπιάτζιο» (Αγίου Βλασίου) στη Μόντενα.

Η λατρεία του εγκρίθηκε το 1609 από τον πάπα Παύλο Ε΄ (αρχιεράτευσε το 1605–1621) κατόπιν αιτήματος του Κλαούντιο Ρανγκόνι, επισκόπου της Πιατσέντσας (1596–1619 ), καταγόμενου από τη Μόντενα,  και τα συγχωροχάρτια συνδέθηκαν με αυτό από τον πάπα Ουρβανό Η΄ (αρχιεράτευσε το 1623–1644)  .

## Προστάτης
Είναι προστάτης των:
* της πόλης Μπρόνι
* του Οίκου των Έστε
* του Τάγματος του Αετού του Έστε. Ο Άγιος Κοντάρντο απεικονίζεται στο παράσημο του Τάγματος.

Είναι 2ος προστάτης της:
* πόλης της Μόντενα με τον Άγιο Ομόβονο από το 1698 (κύριος προστάτης είναι ο Άγιος Γεμινιανός).

## Παραπομπές


## Εξωτερικοί σύνδεσμοι
* 

Κατηγορία:Οίκος των Έστε
Κατηγορία:Ιταλοί Ρωμαιοκαθολικοί άγιοι
Χρήστος Μπίνος

Ο **Χρήστος Μπίνος** είναι Έλληνας πολιτικός.

Ήταν τέως Δήμαρχος Αριδαίας και υποψήφιος Βουλευτής Νέας Δημοκρατίας στις εθνικές εκλογές του 1996, αλλά και του 2000. 

## Βιογραφικό
Γεννήθηκε στο Γαρέφι Αλμωπίας το 1950. Είναι ένας από τους απογόνους του Κωνσταντίνου Μπίνου, Στρατηγού της Ελληνικής Επανάστασης του 1821, που καταγόταν από τη μεγάλη οικογένεια των Μπιναίων της Αλμωπίας και γεννήθηκε το 1785 στην Αλμωπία ή στον Κορινό Πιερίας, όπου μετακόμισε η οικογένειά του, για λόγους ασφαλείας. 

Σήμερα ο Χρήστος Μπίνος κατοικεί στην πόλη της Αριδαίας από το 1962, όπου και τελείωσε τις γυμνασιακές του σπουδές.

### Επαγγελματική πορεία
Το 1979 αποφοίτησε από την Οδοντιατρική Σχολή του Αριστοτελείου Πανεπιστημίου Θεσσαλονίκης. Από το 1980 ασκεί το οδοντιατρικό επάγγελμα και επί 25ετία ήταν συμβεβλημένος με το Ίδρυμα Κοινωνικών Ασφαλίσεων.

### Συνδικαλιστική δράση
Για χρόνια ήταν εκλεγμένος εκπρόσωπος των οδοντιάτρων Ν. Πέλλας στην Ελληνική Οδοντιατρική Ομοσπονδία (ΕΟΟ). Στα φοιτητικά του χρόνια ασχολήθηκε έντονα με το συνδικαλισμό (ΔΣ Οδοντιατρικής Σχολής, ΦΕΑΠΘ, ΕΦΕΕ) και ήταν μέλος της τριμελούς γραμματείας σπουδαστικού της Νέας Δημοκρατίας για τη βόρεια Ελλάδα.

### Πολιτική δράση
Το 1996 και το 2000 πολιτεύθηκε με τη ΝΔ. Το 2000 έχασε την εκλογική του έδρα στο Ανώτατο Ειδικό Δικαστήριο των Αθηνών, που λειτουργεί ως Εκλογοδικείο για ελαχιστότατους σταυρούς. Το 2002 εκλέχθηκε με 58% δήμαρχος Αριδαίας για τη δημοτική περίοδο 2003-2006.

### Οικογενειακή κατάσταση
Είναι παντρεμένος με την οδοντίατρο και Διευθύντρια του ΕΣΥ, Ελένη Τύρνα-Μπίνου, και είναι πατέρας δύο παιδιών:

* του ακαδημαϊκού Δρ. Πάρη Μπίνου (ΤΕΠΑΚ)
* του Δρ. Αναστάσιου Μπίνου (εντεταλμένος διδάσκων, Διεθνές Πανεπιστήμιο Ελλάδος)

## Συγγραφικό έργο
Συγγραφέας των παρακάτω έργων:

* *Μακεδόνων Κραυγή* (Εκδόσεις Ινφογνώμων)
* *Στον Ίσκιο του Καϊμάκτσαλαν* (Εκδόσεις Ινφογνώμων)
* *Όταν τα Όνειρα Ανθίζουν* (Εκδόσεις Ινφογνώμων)

## Παραπομπές
Εμμανουήλ Σταματιάδης

Ο **Εμμανουήλ (Μποζίνος) Σταματιάδης**, γνωστός και με το ψευδώνυμό του *Γενιτζιότης*, ήταν σημαντικός Έλληνας αγιογράφος του 19ου αιώνα, που εργάστηκε σε  πολλές περιοχές της Μακεδονίας και των Βαλκανίων γενικότερα. Γεννήθηκε το 1841 στα Γιαννιτσά, τότε μέρος της Οθωμανικής Αυτοκρατορίας. Σπούδασε στην Πολυτεχνική Σχολή της Αθήνας και στη συνέχεια πήγε στην Βενετία. Στα 1863-1864 επέστρεψε στη πατρίδα του, όπου ξεκίνησε τη καριέρα του ως αγιογράφος. Απεβίωσε το 1924, πιθανώς στο Θεοδωράκι Πέλλας.

## Σταδιοδρομία
Ο Σταματιάδης ξεκίνησε πρώτα στην γενέτειρά του, όπου ζωγράφισε τον Ιερό Ναό Κοιμήσεως της Θεοτόκου, ενώ αργότερα διακόσμησε με τοιχογραφίες και στολίδια τον τάφο του Γαζή Αχμέτ Εβρενός στο Μαυσωλείο του. Έπειτα εργάστηκε στην Καστοριά, το Μπλαγκόεβγκραντ, τη Μονή του Αγίου Γεωργίου στο Κιλκίς, τη Δοιράνη, τη Νιγρίτα και τη Στρώμνιτσα. Μεταξύ 1864 και 1870 ζωγράφισε τον Ιερό Ναό Αγίου Γεωργίου στο Δροσερό Πέλλας, το 1877 την εκκλησία του Αγίου Νικολάου της Κρώμνης και το 1878 τον Ναό Αναλήψεως του Σωτήρος στο Θεοδωράκι. Επίσης ζωγράφισε τις τοιχογραφίες της εκκλησίας του Αγίου Αθανασίου στον Άγιο Γεώργιο Ημαθίας. Το 1887 φιλοτέχνησε πέντε εικόνες για τον ναό του Αγίου Δημητρίου στη Φιλώτεια Πέλλας, οι οποίες σήμερα φυλάσσονται στον νέο ενοριακό ναό του χωριού· φέρουν ακόμη την υπογραφή του δημιουργού τους «χειρ Μποζύνου Σ. Γενιτζιότου». Ακόμη, ο Σταματιάδης φιλοτέχνησε εικόνες για την Μονή Παναγίας στην Γουμένισσα και για τον ναό του Αγίου Αθανασίου στα Κουφάλια. Μαθητής του ήταν ο επίσης καταξιωμένος αγιογράφος Δημήτριος Ευαγγέλου, από τον Άγιο Πέτρο Κιλκίς.

## Συλλογή

Αρχείο:Kornishor-church-ceiling.jpeg|Τοιχογραφία του Παντοκράτωρος στην εκκλησία του Αγίου Νικολάου, Κρώμνη
Αρχείο:Saint Athanasius Church in Agios Georgios Fresco 2.jpeg|Φρέσκο με τον Άγιο Αθανάσιο, Άγιος Γεώργιος
Αρχείο:Saint Athanasius Church in Agios Georgios Fresco 1.jpeg|Τοιχογραφίες στην εκκλησία του Αγίου Αθανασίου, Άγιος Γεώργιος
Αρχείο:Saint Athanasius Church in Agios Georgios Fresco 3.jpeg|Τοιχογραφίες στην εκκλησία του Αγίου Αθανασίου, Άγιος Γεώργιος
Αρχείο:Sarbegovo Drosero Church Wall Painting.png|Τοιχογραφία στην εκκλησία του Αγίου Γεωργίου, Δροσερό


Κατηγορία:Έλληνες αγιογράφοι
Κατηγορία:Καλλιτέχνες του 19ου αιώνα
Ερεμβούργα του Μορταίν

Η **Ερεμβούργα του Μορταίν** (*Eremburge de Mortain*)  ήταν η δεύτερη σύζυγος του Ρογήρου Α΄ κόμη της Σικελίας και επομένως η δεύτερη κόμισσα της Σικελίας. Είναι πολύ άγνωστη, και οι λεπτομέρειες τής ζωής της μάς είναι σχεδόν άγνωστες σήμερα.

[μικρογραφία|155x155εσ|Ένα νόμισμα του [Ρογήρος Α΄ της Σικελίας|Ρογήρου Α΄, συζύγου της Ερεμβούργας. Επιγρ.: ROGERIVS COME, 2,9 χλστ., 14.2 γραμ.]]

Ο πατέρας της ήταν είτε ο Γουλιέλμος κόμης του Μορταίν είτε ο Ροβέρτος του Ε, και αν ήταν ο πατέρας τής Ερεμβούργας, τότε η μητέρα της ονομαζόταν Βεατρίκη.

Ο Ρογήρος Α΄ νυμφεύτηκε την Ερεμβούργα το 1077, και εκείνη γέννησε αρκετές κόρες και έναν γιο. Οι πηγές για τα παιδιά της δίνουν πολλές αντιφατικές πληροφορίες.

Τα παιδιά της Ερεμβούργας ήταν:
* Ματθίλδη, σύζυγος του Ρανούλφου Β΄ κόμη του Αλίφε και μητέρα του Ροβέρτου.
* Φλανδίνα (Βλανδίνα), σύζυγος του Ερρίκου ντελ Βάστο, του οποίου η αδελφή Αδελαΐδα ντελ Βάστο παντρεύτηκε τον Ρογήρο Α΄ μετά το τέλος τής Ερεμβούργας.
* Κωνσταντία (Ματθίλδη), σύζυγος του Κορράδου Β΄ της Ιταλίας.
* Ιουδήθ, ίδρυσε ένα Κλουνιακό αβαείο στη Σκιάκα.
* Μάουζερ, κόμης της Τρόινα.

Γιος της Φλανδίνας ήταν ο Σίμων κόμης του Πολικάστρο.

Είναι πιθανό η Φελίτσια της Σικελίας, μητέρα του Στεφάνου Β' της Ουγγαρίας, να ήταν κόρη τής Ερεμβούργας, και ο Γοδεφρείδος κόμης της Ραγκούζα, να ήταν ίσως γιος τής Ερεμβούργας. Ένα άλλο πιθανό παιδί της Ερεμβούργας ήταν η πριγκίπισσα Μούριελ.

Σύμφωνα με τον Γκοφρέντο Μαλατέρρα, ο Eρεμβούργα απεβίωσε το 1089.

## Παραπομπές


Κατηγορία:Βασίλισσες της Σικελίας
Τέρια Λακωνίας

Τα **Τέρια** είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Τα Τέρια βρίσκονται στην Λακωνική Χερσόνησο (Μαλέα) σε υψόμετρο 206 μέτρα και απέχουν περίπου 88 χιλιόμετρα ΝΑ. από τη Σπάρτη, 27 χιλιόμετρα ΝΑ. από τους Μολάους (έδρα του δήμου). Είναι κτισμένα σε ρεματιά κατάφυτη από πλατάνια και ελιές ενώ αξιόλογο θρησκευτικό αξιοθέατο είναι τα δυο δίδυμα μικρά εκκλησάκια, που επικοινωνούν μεταξύ τους και είναι αφιερωμένα στην Αγία Άννα (του 12ου αιώνα) και στην Κοίμηση της Θεοτόκου (κοιμητηριακός, του 10ου αιώνα) με αξιόλογες βυζαντινές τοιχογραφίες διαφόρων περιόδων. Στις 23 Αυγούστου διοργανώνεται πανηγύρι προς τιμήν της Θεοτόκου. 

Αναφέρονται επίσημα μετά την Τουρκοκρατία το 1845 να προσαρτώνται στον δήμο Μονεμβασίας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Λιρά και τις Καλύβες  αποτελούν την Κοινότητα Λιρών, που ανήκει στη Δημοτική Ενότητα Μονεμβασιάς του Δήμου Μονεμβασιάς και σύμφωνα με την απογραφή 2021 απογράφησαν 7 κάτοικοι ενώ με αυτήν του 2011 είχε 6 κατοίκους. 

## Εξωτερικοί σύνδεσμοι

* Τα Τέρια από την Φωνή της Μονεμβασιάς.
* Εκκλησίες ‘Δίδυμοι Ναοί’ στα Τέρια στον ιστότοπο https://monemvasia.gr/.

## Παραπομπές


Τέρια
Τέρια
Ντομπροντεία του Κιέβου

Η **Ντομπροντεία**, ρωσ.: *Dobrodeia Mstislavna* του Κιέβου, κυριλλικά: Добродея Мстиславна, βαπτισμένη **Ευπραξία** ή **Ειρήνη (απεβ.** στις 16 Νοεμβρίου 1131) ήταν αυτοκράτειρα των Ρωμαίων από γάμο με τον συναυτοκράτορα Αλέξιο Κομνηνό. Ήταν επίσης συγγραφέας στην ιατρική. 

## Βιογραφία
Γεννημένη στο Κίεβο στις αρχές του 12ου αι., η Ντομπροντεία ήταν κόρη του Μστισλάβ Α΄ μεγάλου πρίγκιπα του Κιέβου και της Χριστίνας Ίνγκεσντοτερ της Σουηδίας.  Το 1122 ή λίγο μετά, παντρεύτηκε τον διάδοχο Αλέξιο Κομνηνό, τον μεγαλύτερο γιο και συναυτοκράτορα του Ιωάννη Β΄ Κομνηνού  Αυτοκράτορα των Ρωμαίων (βασ. 1118–1143). Έλαβε τον τίτλο της αυτοκράτειρας (*[[Βασιλεύς|βασίλισσα]]*) και το χριστιανικό όνομα «Ειρήνη», από την πεθερά της, Αυτοκράτειρα Ειρήνη της Ουγγαρίας (άλλες πηγές δίνουν το χριστιανικό της όνομα ως «Ευπραξία»).  Αυτή και ο Αλέξιος απέκτησαν μία κόρη, τη Μαρία, η οποία γεννήθηκε  .

Στην Αυτοκρατορική Αυλή της Κωνσταντινούπολης, έγινε μέλος ενός κύκλου γυναικών διανοουμένων, κυρίως της θείας τού Αλεξίου, Άννας Κομνηνής, και της ευγενούς Ειρήνης, γνωστής ως προστάτιδας των αστρολόγων και των λογίων.  Ενθαρρύνθηκε να βρει το δικό της επιστημονικό ενδιαφέρον, μελέτησε εκτενώς, και οι σύγχρονοί της την περιέγραψαν ως εξής: «δεν γεννήθηκε στην Αθήνα, αλλά έμαθε όλη τη σοφία των Ελλήνων».  Ο συγγραφέας Θεόδωρος Βαλσαμών σημείωσε ότι «επέδειξε γοητεία για τις θεραπευτικές μεθόδους» και ότι παρασκεύασε ιατρικά βάλσαμα, και περιέγραψε την αποτελεσματικότητά τους σε μία πραγματεία με τίτλο *Αλοιφές* («Αλείμματα»), η οποία θεωρείται η πρώτη πραγματεία για την ιατρική που γράφτηκε από γυναίκα. Αποσπάσματα αυτού του έργου φυλάσσονται στη Βιβλιοθήκη των Μεδίκων στη Φλωρεντία.  Μελέτησε τον αρχαίο γιατρό Γαληνό και μετέφρασε μερικά από τα έργα του στα παλαιά ανατολικά σλαβικά. 

Απεβίωσε, από άγνωστα αίτια, στις 16 Νοεμβρίου 1131.  Μετά το τέλος της, πιστεύεται ότι ο Αλέξιος Κομνηνός νυμφεύτηκε την επόμενη σύζυγό του, Κάτα της Γεωργίας. 

## Δείτε επίσης
* Γυναίκες επιστήμονες

## Αναφορές

## Πηγές
* 
* Varzos, Konstantinos (1984). Η Γενεαλογία των Κομνηνών [The Genealogy of the Komnenoi] (PDF) (in Greek). Vol. A. Thessaloniki: Centre for Byzantine Studies, University of Thessaloniki. OCLC 834784634.

Κατηγορία:Γυναίκες επιστήμονες
Κάτα (κόρη Δαβίδ Δ΄ της Γεωργίας)

Η **Κάτα**, γεωργιανά: *Kata* ή *Katay*, , δηλ. Κατερίνα, ήταν κόρη του Δαβίδ Δ΄ βασιλιά της Γεωργίας. Ο πατέρας της την πάντρεψε με την Ρωμαϊκή (Βυζαντινή) Αυτοκρατορική Οικογένεια  το 1116, αλλά η ταυτότητα τού συζύγου της δεν αποκαλύπτεται στις μεσαιωνικές πηγές. Υπάρχουν τρεις σύγχρονες υποθέσεις σχετικά με τον γάμο της.

## Ο γάμος της

### Μεσαιωνικό χρονικό
Ο γάμος τής Κάτας αναφέρεται στην *Ιστορία του Βασιλέως των Βασιλέων Δαβίδ* του 12ου αι. -μέρος των συγκεντρωμένων Γεωργιανών Χρονικών- η οποία δεν διευκρινίζει το όνομα τού συζύγου της. Το χρονικό εξυμνεί την Κάτα και την αδελφή της, Ταμάρ, σύζυγο του σάχη του Σιρβάν, ως φωστήρες της Δύσης και της Ανατολής, αντίστοιχα, αντανακλώντας τη λαμπρότητα τού πατέρα τους. 

### Σύγχρονες θεωρίες
Υπάρχουν διαφορετικές επιστημονικές απόψεις, σχετικά με το ποιός ακριβώς ήταν ο σύζυγος τής Κάτας. Σύμφωνα με μία υπόθεση που είναι κοινώς αποδεκτή από τους ιστορικούς στη Γεωργία, παντρεύτηκε τον Ισαάκιο Κομνηνό, τρίτο γιο του Αυτοκράτορα Αλεξίου Α' Κομνηνού, και μετονομάστηκε *Ειρήνη*, ένα όνομα που καταγράφεται από τις βυζαντινές πηγές ως αυτό τής συζύγου τού Ισαάκιου. Εάν η υπόθεση είναι αληθής, και η Ελένη, κόρη τού Ισαάκιου και τής Κάτας, ήταν πράγματι σύζυγος τού πρίγκιπα των Ρουρικιδών των Ρως, Γιούρι Ντολγκορούκι, τότε μπορεί να παρέχει, μέσω τής παλαιάς αυτής καταγωγής, μία καταγωγή Βαγρατιδών σε πολυάριθμους Ρώσους και Πολωνούς απογόνους. Εναλλακτικά, η σύζυγος του Ισαάκιου, η Ειρήνη, μπορεί να ήταν το ίδιο πρόσωπο με μία ανώνυμη κόρη του Βολοντάρ του Περεμίσλ, γνωστή από το Σλαβικό Πρώτο Χρονικό, η οποία παντρεύτηκε τον επίσης ανώνυμο γιο του Αυτοκράτορα Αλεξίου Α΄.

Μία άλλη εκδοχή που δίνεται, μεταξύ άλλων μελετητών, από τον Κύριλλο Τουμανώφ, υποστηρίζει ότι η Κάτα ήταν παντρεμένη με τον *[[Μέγας δουξ|μεγάλο δούκα]]* Αλέξιο Κομνηνό, γιο του Νικηφόρου Βρυέννιου του Νεότερου και της Άννας Κομνηνής.

Η τρίτη υπόθεση, που υποστηρίζεται από τους Πωλ Γκωτιέ και Mιχαήλ-Δημήτριο Στούρτζα, αναφέρει ότι ο σύζυγος τής Kάτα ήταν ο διάδοχος Αλέξιος Κομνηνός, ο μεγαλύτερος γιος και συναυτοκράτορας του Αυτοκράτορα των Ρωμαίων Ιωάννη Β' Κομνηνού. Το βυζαντινό χρονικό του Ιωάννη Ζωναρά αναφέρει την άφιξη της Γεωργιανής ("Αβασγής") νύφης τού μεγαλύτερου γιου τού Ιωάννη Β' στην Κωνσταντινούπολη αμέσως μετά την άνοδό του στον θρόνο, λίγο μετά το 1118.

## Δείτε επίσης
* Οικογένεια του Δαυίδ Δ΄ της Γεωργίας

## Παραπομπές


Κατηγορία:Δυναστεία των Κομνηνών
Κατηγορία:Βυζαντινοί του 12ου αιώνα
NGC 5201

Ο **[[Νέος Γενικός Κατάλογος|NGC]] 5201** είναι σπειροειδής γαλαξίας ο οποίος βρίσκεται στον αστερισμό Μεγάλη Άρκτο. Τον ανακάλυψε ο αστρονόμος Ουίλιαμ Χέρσελ (William Herschel) στις 14 Απριλίου 1789 και απέχει περίπου 384 εκατομμύρια έτη φωτός.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μεγάλη Άρκτος
5201
+09-22-069
[47324
08480
NGC 5229

Ο **[[Νέος Γενικός Κατάλογος|NGC]] 5229** είναι σπειροειδής γαλαξίας ο οποίος βρίσκεται στον αστερισμό Κύνες Θηρευτικοί και τον ανακάλυψε ο αστρονόμος Λιούις Α. Σουίφτ (Lewis A. Swift) την 1η Ιανουαρίου 1886. Εντάσσεται στην Ομάδα γαλαξιών Μ51 παρόλο που στην πραγματικότητα είναι σχετικά απομονωμένος. Ο δίσκος του είναι στρεβλωμένος και φαίνεται πως αποτελείται από μια σειρά αλληλοσυνδεόμενων αστρικών σμηνών. Η διάμετρός του είναι περίπου 23.000 έτη φωτός και η ηλικία του εκτιμάται πως είναι 13,7 δισεκατομμύρια χρόνια.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Θηρευτικοί Κύνες
5229
47788
08550
Κατηγορία:Ομάδα γαλαξιών Μ51
Χοσέ Χοακίν δε Ερέρα

**Ο Χοσέ Χοακίν Αντόνιο Φλορένσιο ντε Ερέρα ι Ρικάρντος** (ισπαν.:José Joaquín Antonio Florencio de Herrera y Ricardos   , 23 Φεβρουαρίου 1792 – 10 Φεβρουαρίου 1854) ήταν Μεξικανός πολιτικός που διετέλεσε πρόεδρος του Μεξικού τρεις φορές (1844, 1844–1845 και 1848–1851) και στρατηγός του Μεξικανικού Στρατού κατά τη διάρκεια του Μεξικανοαμερικανικού Πολέμου του 1846–1848.

Πολέμησε στον Μεξικανικό Πόλεμο της Ανεξαρτησίας παραμένοντας αρχικά πιστός στην Ισπανία, αλλά άλλαξε στρατόπεδο προς το τέλος του πολέμου για να ενταχθεί στο Σχέδιο της Ιγκουάλα. Κατά τη διάρκεια της Πρώτης Μεξικανικής Δημοκρατίας, διετέλεσε δύο φορές Υπουργός Πολέμου.

Υπό την Κεντρική Δημοκρατία του Μεξικού, έφτασε στη θέση του προέδρου του συμβουλίου της πολιτείας, γεγονός που τον οδήγησε στο να γίνει πρόεδρος δύο φορές. Όταν ο Αντόνιο Λόπες ντε Σάντα Άννα ανέλαβε την εξουσία το 1844, τοποθέτησε τον Βαλεντίν Καναλίσο ως κυβερνήτη-μαριονέτα του, αλλά καθώς ο Καναλίζο δεν ήταν παρών στην πρωτεύουσα εκείνη την εποχή, ο Ερέρα έγινε προσωρινός πρόεδρος και όταν έφτασε ο Καναλίζο  παρέμεινε στην εξουσία μόνο για δέκα ημέρες. Μετά την ανατροπή του Σάντα Άννα και του Καναλίζο το 1845, ο Ερέρα, πρόεδρος του συμβουλίου της πολιτείας, επιλέχθηκε για άλλη μια φορά για να αναλάβει την προεδρία. Ο Ερέρα θα βρεθεί αντιμέτωπος με ανατροπή στο τέλος του έτους εν μέσω κατηγοριών ότι διέπραξε προδοσία προσπαθώντας να αναγνωρίσει την ανεξαρτησία του Τέξας, αν και οι προθέσεις του ήταν να δημιουργήσει μια πολιτεία-κράτος ως προστατευτικό μέσο έναντι περαιτέρω αμερικανικής καταπάτησης.

Μετά το τέλος του Μεξικανοαμερικανικού Πολέμου, εξελέγη ξανά πρόεδρος το 1848 και εφάρμοσε πολλά μέτρα οικονομικής και πολιτικής μεταρρύθμισης. Το τέλος της θητείας του το 1852 σηματοδότησε την πρώτη ειρηνική μεταβίβαση εξουσίας στο Μεξικό από το 1824.

## Παραπομπές


 

Κατηγορία:Πρόεδροι του Μεξικού
Κατηγορία:Μεξικανοί στρατηγοί
Μαριάνο Παρέδες

Ο **Χοσέ Μαριάνο Επιφάνιο Παρέδες υ Αρριλάγκα** (ισπαν.:*José Mariano Epifanio Paredes y Arrillaga*, 7 Ιανουαρίου 1797 – 7 Σεπτεμβρίου 1849) ήταν Μεξικανός συντηρητικός στρατηγός που υπηρέτησε ως πρόεδρος του Μεξικού μεταξύ Δεκεμβρίου 1845 και Ιουλίου 1846. Ανέλαβε το αξίωμα μέσω πραξικοπήματος κατά της φιλελεύθερης διοίκησης υπό τον Χοσέ Χοακίν δε Ερέρα. Ήταν ο παππούς του 38ου Μεξικανού Προέδρου Πέδρο Λασκουράιν Παρέδες. 

Κατά τη διάρκεια της Κεντρικής Δημοκρατίας του Μεξικού, ηγήθηκε τριών επιτυχημένων πραξικοπημάτων κατά της μεξικανικής κυβέρνησης. Το 1842, ηγήθηκε ενός κινήματος για την ανατροπή της προεδρίας του Αναστάσιο Μπουσταμάντε λόγω μιας οικονομικής κρίσης, το οποίο οδήγησε στη σύνταξη ενός νέου συντάγματος γνωστού ως Οργανικές Βάσεις, το οποίο δημοσιεύθηκε στις 14 Ιουνίου 1843. Το 1844, κήρυξε πραξικόπημα εναντίον του Αντόνιο Λόπες ντε Σάντα Άννα, στο οποίο προσχώρησε το Κογκρέσο σε ένδειξη διαμαρτυρίας για τις αντισυνταγματικές πράξεις του  Σάντα Άννα. Το 1845, ηγήθηκε πραξικοπήματος εναντίον του Προέδρου Χοσέ Χοακίν δε Ερέρα λόγω της πρόθεσής του να αναγνωρίσει την ανεξαρτησία του Τέξας, όπου ανέλαβε την προεδρία.

Η κυβέρνησή του ασχολήθηκε με την έναρξη του Μεξικανοαμερικανικού Πολέμου τον Απρίλιο του 1846. Πριν από την έναρξη της σύγκρουσης, ο Παρέδες είχε εκφράσει ενδιαφέρον για την εγκαθίδρυση μοναρχίας στο Μεξικό πριν εγκαταλείψει την ιδέα για να επικεντρωθεί στον πόλεμο. Λόγω μιας σειράς στρατιωτικών απωλειών, ο Παρέδες αντιμετώπισε την πιθανότητα ανατροπής και παραιτήθηκε στις 28 Ιουλίου 1846. Ο ιστορικός Μάικλ Κοστέλο περιέγραψε τον Παρέδες ως «έντονα κληρικό, πίστευε ότι μια φιλελεύθερη δημοκρατία και μια ομοσπονδιακή δομή ήταν ακατάλληλες για το Μεξικό στην τότε κατάσταση ανάπτυξής του και ότι η χώρα μπορούσε να κυβερνηθεί μόνο από τον στρατό σε συμμαχία με την μορφωμένη και εύπορη ελίτ». 
## Παραπομπές


Κατηγορία:Πρόεδροι του Μεξικού
Κατηγορία:Μεξικανοί στρατηγοί
Πανεπιστήμιο Γιούτα Βάλεϊ

Το **πανεπιστήμιο Γιούτα Βάλεϊ** (University Utah Valley - UVU) είναι δημόσιο πανεπιστήμιο στο Όρεμ της Γιούτα των Ηνωμένων Πολιτειών. Το UVU προσφέρει πτυχία, μεταπτυχιακά και διδακτορικα. Παλαιότερα ονομαζόταν Utah Valley State College. Το ίδρυμα απέκτησε πανεπιστημιακό *status* τον Ιούλιο του 2008. Με εγγεγραμμένους περισσότερους από 46.000 φοιτητές από το φθινόπωρο του 2024, το UVU είναι το μεγαλύτερο πανεπιστήμιο με εγγραφή στη Γιούτα και ένα από τα μεγαλύτερα στην περιοχή των Βραχωδών Ορέων των Ηνωμένων Πολιτειών.

## Παραπομπές


## Εξωτερικοί σύνδεσμοι

*
*Utah Valley Athletics website

Κατηγορία:Πανεπιστήμια στις Ηνωμένες Πολιτείες Αμερικής
Παρεκκλήσι Αγίου Παντοσώτηρος (Λευκωσία)

Το **Παρεκκλήσι του Αγίου Παντοσώτηρος** () είναι αρμενικό αποστολικό παρεκκλήσι εντός του Μελάθρου Ευγηρίας Καλαϊτζιάν στο Στρόβολο, στη Λευκωσία της Κύπρου. Το παρεκκλήσι ανεγέρθηκε με οικονομικούς πόρους οι οποίοι διατέθηκαν από τους αδελφούς Αράμ και Πετρός Καλαϊτζιάν, ενώ ο θεμέλιος λίθος του κατατέθηκε στις 15 Δεκεμβρίου 1995 από τον Καθόλικο (Πατριάρχη) Αράμ Α΄ Κεσισιάν, ο οποίος και πραγματοποίησε τα θυρανοίξια και τον καθαγιασμό του στις 16 Φεβρουαρίου 1997.

## Δείτε επίσης
* Αρμένιοι της Κύπρου
* Αρμενική Μητρόπολη Κύπρου

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Λευκωσία
Παντοσωτηρος
Παρεκκλήσι Σουρπ Χαρουτιούν, Λευκωσία

Το **Σούρπ Χαρουτίουν** (Αρμένικα: Սուրբ Յարութիւն· Αγία Ανάσταση) είναι αρμενικό αποστολικό παρεκκλήσι στον Άγιο Δομέτιο, στη Λευκωσία της Κύπρου.
δεξιά|μικρογραφία|Το παρεκκλήσι Σουρπ Χαρουτιούν στον Άγιο Δομέτιο
Το παρεκκλήσι βρίσκεται στο δεύτερο αρμενικό κοιμητήριο της Λευκωσίας δυτικά του Αγίου Δομετίου και κτίστηκε το 1938 από τον πλούσιο ταπητέμπορα Χαρουτιούν Μποχτζιαλιάν, ο οποίος αργότερα θάφτηκε σε αυτό το κοιμητήριο.

Το κοιμητήριο χρησιμοποιείται ως χώρος ταφής από το Φεβρουάριο του 1931. Το 1963 τα λείψανα περίπου 100 ατόμων που ξεθάφτηκαν από το αρχαίο αρμενικό κοιμητήριο παρά το Λήδρα Πάλας μεταφέρθηκαν εδώ και τάφηκαν σε μαζικό τάφο. Το 1974, ύστερα από την τουρκική εισβολή, το κοιμητήριο και το παρεκκλήσι του περιήλθαν στη νεκρή ζώνη του ΟΗΕ και πολύ κοντά στη γραμμή κατάπαυσης του πυρός. Ως αποτέλεσμα, δεν τελούνται εκεί λειτουργίες από το 1974 και, μέχρι το 2007, επιτρέπονταν επισκέψεις μία Κυριακή το μήνα (μετά αργότερα αυξήθηκε σε δύο Κυριακές το μήνα). Χάρη στις προσπάθειες του Εκπροσώπου των Αρμενίων Βαρτκές Μαχτεσιάν, από το 2007 επιτρέπονται οι επισκέψεις κάθε Κυριακή μεσημέρι.

Το κοιμητήριο καθαρίστηκε και αποκαταστάθηκε από το UNDP το 2005, και το στέγαστρο πριν την είσοδο του παρεκκλησιού ξανακτίστηκε. Στις αρχές του 2010 το παρεκκλήσι έτυχε αποκατάστασης, με την ελπίδα να τελεστούν εκεί Λειτουργίες στο εγγύς μέλλον.

## Δείτε επίσης
* Αρμένιοι της Κύπρου
* Αρμενική Μητρόπολη Κύπρου

## Παραπομπές

Κατηγορία:Κτίρια και κατασκευές στη Λευκωσία
Χαρουτιουν
Παρεκκλήσι Σουρπ Μπογός, Λευκωσία

Το **Σουρπ Μπογός** (Αρμένικα: Սուրբ Պօղոս, Αγιος Παύλος) είναι αρμενικό αποστολικό παρεκκλήσι στη Λευκωσία της Κύπρου.
δεξιά|μικρογραφία|Το παρεκκλήσι Σουρπ Μπογός στη Λευκωσία
Το παρεκκλήσι βρίσκεται στο παλαιό αρμενικό κοιμητήριο κοντά στο ξενοδοχείο Λήδρα Πάλας, πολύ κοντά στο κέντρο της πόλης της Λευκωσίας, κτίστηκε το 1892 χάρη στη διαθήκη του Μπογός Κ. Οτατζιάν, μεταφραστή για τη βρετανική διοίκηση της Κύπρου.

Το κοιμητήριο χρησιμοποιόταν ως χώρος ταφής μέχρι το 1931, όταν η κυβέρνηση σταμάτησε τη λειτουργία του για λόγους υγείας, και ένα άλλο αρμενικό κοιμητήριο ξεκίνησε τη λειτουργία του στα δυτικά του Αγίου Δομετίου. Ωστόσο, μέχρι τις διακοινοτικές ταραχές του 1963-1964, το παρεκκλήσι χρησιμοποιόταν μερικές φορές το χρόνο για την τέλεση Λειτουργίας. Στη συνέχεια, λόγω της εγγύτητας με την γραμμή κατάπαυσης του πυρός, είχε παραμεληθεί μέχρι που αποκαταστάθηκε μερικώς το 1988 με πρωτοβουλία του Ανώτερου Αρχιμανδρίτη Γεγισέ Μαντζικιάν.

Μεταξύ 2008 και 2009, το νεκροταφείο και το παρεκκλήσι του έτυχαν αποκατάστασης χάρη στην πρωτοβουλία και τις προσπάθειες του Εκπροσώπου των Αρμενίων Βαρτκές Μαχτεσιάν και της Αρμενικής Εθναρχίας Κύπρου, με μερική χρηματοδότηση από το Υπουργείο Εσωτερικών. Η πρώτη Λειτουργία από το 1963 και ο επανακαθαγιασμός του παρεκκλησιού έλαβαν χώρα στις 11 Απριλίου 2010, χοροστατούντος του Αρχιεπισκόπου Βαρουζάν Χεργκελιάν. Τελούνταν Λειτουργίες μέχρι το 2014.

Το Μάρτιο του 2010 τοποθετήθηκε αναμνηστική αλουμινένια πλάκα πάνω σε κενοτάφιο στο κοιμητήριο, η οποία περιέχει τα ονόματα 419 ατόμων που αναπαύονται εκεί που αναπαύονται εκεί, για τα οποία μπορούν να βρεθούν αρχεία στο μητρώο της Μητρόπολης

## Δείτε επίσης
* Αρμένιοι της Κύπρου
* Αρμενική Μητρόπολη Κύπρου

## Παραπομπές

Κατηγορία:Κτίρια και κατασκευές στη Λευκωσία
Μπογος
NGC 5235

Ο **[[Νέος Γενικός Κατάλογος|NGC]] 5235** είναι σπειροειδής γαλαξίας στον αστερισμό Παρθένο. Η ταχύτητά του συγκριτικά με την κοσμική ακτινοβολία υποβάθρου  και κατά συνέπεια απέχει, βάσει του νόμου του Χαμπλ, περίπου 330 εκατομμύρια έτη φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 13 Απριλίου 1784.

## Υπερκαινοφανής
Έχει παρατηρηθεί ένας υπερκαινοφανής στον NGC 5235 ο οποίος ονομάστηκε **SN 2024grb**. Ήταν τύπου Ia και ανακαλύφθηκε από το πρόγραμμα ATLAS στις 16 Απριλίου 2024.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Παρθένος (αστερισμός)
5235
+01-35-012
47984
08582
Βασίλης Μπακογιάννης

Ο ** Βασίλης Μπακογιάννης** (γεννημένος στις 26 Μαΐου 1976), είναι Έλληνας βετεράνος ποδοσφαιριστής, που αγωνίζονταν ως πλάγιος μέσος κι έχει συνδέσει το όνομά του και την καριέρα του κυρίως με την Α.Ε.Λ. και τον Άρη Θεσσαλονίκης.
## Ποδοσφαιρική καριέρα
Ξεκίνησε την καριέρα του στην Πελασγιώτιδα Λάρισας  και διακρίθηκε για την ταχύτητα και την μαχητικότητά του. Το καλοκαίρι του 1995 η διοίκηση της Α.Ε.Λ., στα πλαίσια της επένδυσής της στα ντόπια ταλέντα, τον έφερε στο Αλκαζάρ.
Τη σεζόν 1995/96 δεν αγωνίστηκε σε κάποιο επίσημο αγώνα της ΑΕΛ, και πραγματοποίησε το ντεμπούτο του την επόμενη σεζόν, όταν πλέον η ομάδα είχε υποβιβαστεί στο πρωτάθλημα της Β΄ Εθνικής. Κατέγραψε 18 συμμετοχές και το καλοκαίρι του 1997 μεταπήδησε στον Άρη Θεσσαλονίκης, βοηθώντας την ομάδα του να πετύχει άμεσα την επάνοδο της στην Α’ Εθνική. 

Πραγματοποίησε το ντεμπούτο του με τον Άρη, στις 11 Σεπτεμβρίου 1997 στον αγώνα Κυπέλλου, Άρης-Αετός Σκύδρας 4-0. 

Με τους «κίτρινους» κατέγραψε 33 συνολικά συμμετοχές (7 αγώνες Α΄ Εθνικής και 18 αγώνες Β΄ Εθνικής) καθώς και 8 εμφανίσεις στο Κύπελλο. 

Το Γενάρη του 1999, έμεινες ελεύθερος από τον Άρη και συνέχισε την καριέρα του στον Παναιτωλικό, αγωνιζόμενος για μιάμιση σεζόν στο πρωτάθλημα της Β’ Εθνικής.

Το καλοκαίρι του 2000, μετακόμισε στον Ολυμπιακό Βόλου  και αγωνίστηκε με τη φανέλα του για τη σεζόν 2000/01 στο πρωτάθλημα της Γ΄ Εθνικής.

Το καλοκαίρι του 2001, επέστρεψε στην Α.Ε.Λ., η οποία αγωνίζονταν πλέον στη Γ’ Εθνική. Αγωνίστηκε για δυο  σεζόν με τη βυσσινί φανέλα και ολοκλήρωσε την επαγγελματική του σταδιοδρομία ως ποδοσφαιριστής, συμμετέχοντας σε 26 επίσημα ματς για το πρωτάθλημα και σε 2 ματς για το θεσμό του Κυπέλλου.

Συνέχισε την ενασχόλησή του με το ποδόσφαιρο, αγωνιζόμενος σε τοπικά σωματεία της Λάρισα:  Κίσσαβο Συκουρίου (2005-07), Φιλοκτήτης Μελιβοίας (2007/08),  και Δωτιέα Αγιάς (2012/13).

Αφού κρέμασε τα ποδοσφαιρικά του παπούτσια, ασχολήθηκε με την προπονητική αναλαμβάνοντας τις ομάδες: Δήμητρα Γιάννουλης (2012-14 και 2015-18) , ΠΑΟΛ Αβέρωφ (2014/15), Κ20 ΑΕΛ (2018), Σμόλικα Φαλάνης (2019/20) , Α.Ο. Μαυροβουνίου (2020-22) , Αχιλλέα Φαρσάλων (2022) , Οικονόμο Τσαριτσάνης (2022/23) , Αθλητικό Όμιλο Φύλλου (2024/25 Α’ ΕΠΣ Καρδίτσας)  και Α.Ο. Σελλάνων (2025/26 Α’ ΕΠΣ Καρδίτσας).

## Παραπομπές

## Πηγές
*Προφίλ του Βασίλη Μπακογιάννη στο transfermarkt.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες προπονητές ποδοσφαίρου
Υφάλμυρο νερό

Το **υφάλμυρο νερό** είναι νερό που βρίσκεται σε ένα φυσικό περιβάλλον και έχει μεγαλύτερη αλατότητα από το γλυκό νερό, αλλά όχι τόσο όσο το θαλάσσιο νερό. Μπορεί να προκύψει από την ανάμειξη θαλασσινού (αλμυρού νερού) και γλυκού νερού, όπως σε εκβολές ποταμών, ή μπορεί να εμφανιστεί σε υφάλμυρους ορυκτούς υδροφορείς. Ορισμένες ανθρώπινες δραστηριότητες μπορούν να παράγουν υφάλμυρο νερό, ιδίως έργα πολιτικού μηχανικού, όπως τα αναχώματα και οι πλημμύρες παράκτιων ελών για τη δημιουργία λιμνών υφάλμυρου νερού για την εκτροφή γαρίδων γλυκού νερού. Το υφάλμυρο νερό είναι επίσης το κύριο απόβλητο της διεργασίας παραγωγής ενέργειας από την κλίση της αλατότητας. Επειδή το υφάλμυρο νερό είναι εχθρικό στην ανάπτυξη των περισσότερων ξηραίων φυτικών ειδών, χωρίς κατάλληλη διαχείριση μπορεί να είναι επιβλαβές για το περιβάλλον.

Τεχνικά, το υφάλμυρο νερό περιέχει μεταξύ 0.5 και 30 γραμμάρια αλατιού ανά λίτρο — πιο συχνά εκφράζεται ως 0.5 έως 30 μέρη ανά χίλια (‰), το οποίο αντιστοιχεί σε ειδικό βάρος μεταξύ 1.0004 και 1.0226. Έτσι, το υφάλμυρο καλύπτει ένα εύρος καθεστώτων αλατότητας και δεν θεωρείται μια επακριβώς καθορισμένη συνθήκη. Είναι χαρακτηριστικό για πολλά αλακτά επιφανειακά ύδατα ότι η αλμυρότητά τους μπορεί να διαφέρει σημαντικά με το διάστημα ή τον χρόνο. Το νερό με συγκέντρωση αλατιού μεγαλύτερη από 30‰ θεωρείται αλατούχο. 

## Παραπομπές


Κατηγορία:Υδρόβια Οικολογία
Κατηγορία:Υγρό νερό
Δολοφονία του Τσάρλι Κερκ

Η **δολοφονία του [[Τσάρλι Κερκ]]** συνέβη στις 10 Σεπτεμβρίου 2025, κατά τη διάρκεια εκδήλωσης της περιοδείας του *American Comeback Tour* στο Πανεπιστήμιο Γιούτα Βάλεϊ στην πόλη Όρεμ της Γιούτα. Ο Κερκ, γνωστός πολιτικός σχολιαστής και ιδρυτής της οργάνωσης Turning Point USA, πυροβολήθηκε στον λαιμό ενώ μιλούσε με φοιτητές και υπέκυψε λίγο αργότερα στα τραύματά του. Ήταν 31 ετών.

Ο Τσάρλι Κερκ ήταν συνιδρυτής και διευθυντής της οργάνωσης *Turning Point USA*, η οποία δραστηριοποιείται σε πανεπιστήμια των ΗΠΑ με σκοπό την προώθηση συντηρητικών ιδεών. Υπήρξε ένθερμος υποστηρικτής του Ντόναλντ Τραμπ και είχε έντονη δημόσια παρουσία με ομιλίες, ραδιοφωνική εκπομπή και podcast.
 
## Η δολοφονία
Στις 10 Σεπτεμβρίου 2025, κατά τη διάρκεια της εκδήλωσης *Prove Me Wrong Table*, ο Κερκ πυροβολήθηκε μία φορά στον λαιμό από τον Τάιλερ Ρόμπινσον, πιθανόν από ύψωμα εκτός του χώρου της εκδήλωσης. Παρά την άμεση διακομιδή του στο νοσοκομείο, κατέληξε την ίδια ημέρα.

Η δολοφονία καταδικάστηκε από πολιτικούς όλων των παρατάξεων. Ο πρόεδρος Ντόναλντ Τραμπ, Ρεπουμπλικάνοι αλλά και Δημοκρατικοί εξέφρασαν συλλυπητήρια και καταδίκασαν το γεγονός ως μία απρόκλητη επίθεση μίσους, ενώ στα κυβερνητικά κτίρια στις Ηνωμένες Πολιτείες οι σημαίες ήταν μεσίστιες.

## Παραπομπές

Κατηγορία:Πολιτικές δολοφονίες
Διεθνής Ημέρα Φιλανθρωπίας

Η **Διεθνής Ημέρα Φιλανθρωπίας** είναι μια διεθνής ημέρα που γιορτάζεται κάθε χρόνο στις 5 Σεπτεμβρίου. Ανακηρύχθηκε από τη Γενική Συνέλευση των Ηνωμένων Εθνών το 2012. Ο πρωταρχικός σκοπός της Διεθνούς Ημέρας Φιλανθρωπίας είναι η ευαισθητοποίηση και η παροχή μιας κοινής πλατφόρμας για δραστηριότητες που σχετίζονται με τη φιλανθρωπία σε όλο τον κόσμο για άτομα, φιλανθρωπικούς και εθελοντικούς οργανισμούς για τους δικούς τους σκοπούς σε τοπικό, εθνικό, περιφερειακό και διεθνές επίπεδο.

## Ιστορία
Η Διεθνής Ημέρα Φιλανθρωπίας σχεδιάστηκε ως μια πρωτοβουλία της ουγγρικής κοινωνίας των πολιτών που υποστηρίχθηκε από το ουγγρικό Κοινοβούλιο και την κυβέρνηση το 2011, με σκοπό την ενίσχυση της προβολής, τη διοργάνωση ειδικών εκδηλώσεων και, με αυτόν τον τρόπο, την αύξηση της αλληλεγγύης, της κοινωνικής ευθύνης και της δημόσιας υποστήριξης για τη φιλανθρωπία.

Η 5η Σεπτεμβρίου επιλέχθηκε για να τιμήσει την επέτειο του θανάτου της Μητέρας Τερέζας της Καλκούτας, η οποία έλαβε το Νόμπελ Ειρήνης το 1979 «για το έργο που ανέλαβε στον αγώνα για την υπέρβαση της φτώχειας και της δυστυχίας, που αποτελούν επίσης απειλή για την ειρήνη».

Στις 17 Δεκεμβρίου 2012, σε απάντηση πρότασης της Ουγγαρίας, η Γενική Συνέλευση των Ηνωμένων Εθνών ενέκρινε με συναίνεση ψήφισμα για τον ορισμό της 5ης Σεπτεμβρίου ως Διεθνούς Ημέρας Φιλανθρωπίας. Το ψήφισμα συνυποστήριξαν 44 κράτη μέλη του ΟΗΕ που εκπροσωπούσαν και τις πέντε Περιφερειακές Ομάδες των Ηνωμένων Εθνών.

Στο ψήφισμά της, η Γενική Συνέλευση κάλεσε τα κράτη μέλη, τους οργανισμούς του συστήματος των Ηνωμένων Εθνών και άλλους διεθνείς και περιφερειακούς οργανισμούς, τα ενδιαφερόμενα μέρη, καθώς και τις ΜΚΟ της κοινωνίας των πολιτών, να τιμήσουν την Παγκόσμια Ημέρα Φιλανθρωπίας με τον κατάλληλο τρόπο, ενθαρρύνοντας τη φιλανθρωπία, μεταξύ άλλων μέσω της εκπαίδευσης και των δραστηριοτήτων ευαισθητοποίησης του κοινού.

## Παραπομπές


## Εξωτερικοί σύνδεσμοι
* Ηνωμένα Έθνη: 5 Σεπτεμβρίου: Διεθνής Ημέρα Φιλανθρωπίας

Κατηγορία:Φιλανθρωπία
Φιλανθρωπιας
Φιλανθρωπιας
Καμπιά Χανίων

Τα **Καμπιά** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Καμπιά βρίσκονται προς τα βόρεια παράλια του νησιού, κοντά στις ακτές του Όρμου Σούδας και σε υψόμετρο 165 μέτρα. Απέχουν περίπου 28 χιλιόμετρα Α.-ΝΑ. τα Χανιά και 13 χιλιόμετρα Β. από τις Βρύσες (έδρα του δήμου). Το χωριό αναφέρεται για πρώτη φορά από τον Χουρμούζη Βυζάντιο το 1842 και πιθανολογείται ότι το όνομά τους είναι παραφθορά της λέξης «κάμπος».

Αναφέρονται επίσημα ως ξεχωριστός οικισμός για πρώτη φορά το 1925 να προσαρτώνται στην τότε κοινότητα Πλάκας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Πλάκα και την Αλμυρίδα αποτελούν την Κοινότητα Πλάκας, που ανήκει στη Δημοτική Ενότητα Βάμου του  Δήμου Αποκορώνου και σύμφωνα με την απογραφή 2021 απογράφησαν 63 κάτοικοι ενώ με αυτήν του 2011 είχε 49 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Αρχοντικό (αποσαφήνιση)

Το τοπωνύμιο **"Αρχοντικό"** μπορεί να αναφέρεται:
* Στο χωριό Αρχοντικό Λακωνίας.
* Στο χωριό Αρχοντικό Ηρακλείου.
* Στο χωριό Αρχοντικό Χανίων.
* Στο χωριό Αρχοντικόν Πέλλας.
* Στο χωριό Αρχοντική Ρεθύμνου.
* Στο χωριό Αρχοντικά Ροδόπης.

Κατηγορία:Αποσαφηνίσεις ελληνικών τοπωνυμίων
Δουλιανά Χανίων

Τα **Δουλιανά** ή **Ντουλιανά** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Δουλιανά βρίσκονται βορειοανατολικά των Λευκών Ορέων και βόρεια των βουνών Βάμου, σε υψόμετρο 110 μέτρα. Απέχουν περίπου 27 χιλιόμετρα Α.-ΝΑ. τα Χανιά και 9 χιλιόμετρα Β. από τις Βρύσες (έδρα του δήμου). Χαρακτηρίζεται από την ενδιαφέρουσα λαϊκή αρχιτεκτονική του, έχει αρκετά σημεία με θέα ανατολικά προς τον κάμπο και το Γαβαλοχώρι αλλά και το Ακρωτήρι καθώς και ενδιαφέροντες πεζοπορικές διαδρομές με τα γύρω χωριά. Ο Πολιτιστικός του Σύλλογος, ο οποίος ιδρύθηκε το 1993, συμμετέχει δραστήρια στις τοπικές δράσεις και διατηρεί στην έδρα του μια εντυπωσιακή σε όγκο και ποικιλία βιβλιοθήκη.  

Αναφέρονται επίσημα ως ξεχωριστός οικισμός για πρώτη φορά το 1925 να προσαρτώνται στην τότε κοινότητα Γαβαλοχωρίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Βάμο αποτελούν την Κοινότητα Βάμου, που ανήκει στη Δημοτική Ενότητα Βάμου του  Δήμου Αποκορώνου και σύμφωνα με την απογραφή 2021 απογράφησαν 86 κάτοικοι ενώ με αυτήν του 2011 είχε 96 κατοίκους.

## Εξωτερικοί σύνδεσμοι

* Eνας “κρυμμένος” φυσικός παράδεισος στα Ντουλιανά Αποκορώνου από τα Χανιώτικα νέα.
* Η πεζοπορική διαδρομή: Βάμος-Ντουλιανά-Γαβαλοχώρι-Ξηροστέρνι-Λιτσάρδα στον ιστότοπο https://el.wikiloc.com/
* Επίσημος Ιστότοπος για τα Ντουλιανά.

## Παραπομπές


Δουλιανά
Δουλιανά
Διοργανώσεις Ε.Π.Σ. Ανατολικής Αττικής 2025–26

Για την **περίοδο 2025–26**, η Ένωση Ποδοσφαιρικών Σωματείων Ανατολικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην Ανατολική Αττική.

## Πρωτάθλημα

### Α Κατηγορία

Πηγή: Ε.Π.Σ. Ανατολικής Αττικής

### Β Κατηγορία

Πηγή: Ε.Π.Σ. Ανατολικής Αττικής

### Γ Κατηγορία

Πηγή: Ε.Π.Σ. Ανατολικής Αττικής

## Παραπομπές


Κατηγορία:Ε.Π.Σ. Ανατολικής Αττικής
Κατηγορία:Εγχώρια ποδοσφαιρικά πρωταθλήματα 2025–2026
Κατηγορία:Εγχώρια ποδοσφαιρικά κύπελλα 2025-2026
Μακαριανικά έργα

Με το όνομα του Μακαρίου του Αιγυπτίου(+390) κυκλοφόρησαν εκατό περίπου Λόγοι και Ομιλίες σε πέντε συλλογές που επηρέασαν αποφασιστικά τον ασκητικό βίο Ανατολής και Δύσεως. Μετά τα Ασκητικά του Μ. Βασιλείου, που προηγήθηκαν και είχαν πρακτικότερο και γενικότερο χαρακτήρα, τα μακαριανικά έργα διαβάστηκαν περισσότερο προπαντός από τους ασκητικούς κύκλους, που ενδιαφέρονταν έντονα για τον αυστηρό νηπτικό βίο και τις θεοπτικές θεωρητικές εμπειρίες του. Και μολονότι αυτά διατηρούν κάποια ίχνη μεσσαλιανικά(δηλαδή των Ευχιτών), οι μοναχοί ορθώς τα χρησιμοποίησαν ως ορθόδοξη συλλογή νηπτικών κειμένων, που τους αφορούσαν ευθέως και ήταν ως τέτοια τα αρχαιότερα και τα ευληπτότερα. Η ευρεία χρήση των μακαριανικών έργων εξηγείται και από το γεγονός ότι τα σχετικά και σχεδόν σύγχρονα κείμενα του Ευαγρίου και του Γρηγορίου Νύσσης παρουσιάζουν προβλήματα κακοδοξίας του πρώτου και κατανοήσεως του δευτέρου. Ο Ευάγριος διατύπωσε και σαφώς κακόδοξες αντιλήψεις , ενώ δεν ήταν τόσο επαγωγικός και ακριβής. Ο Γρηγόριος Νύσσης εξάλλου στα έξοχα νηπτικά του έργα κατανοείται περισσότερο από τους μορφωμένους μοναχούς, ένεκα της φιλοσοφικής του γλώσσας και των βαθέων θεολογικών αναλύσεων, με τις οποίες θεμελιώνει τον νηπτικό βίο. Έτσι ενώ τα μακαριανικά είναι ο σπουδαίος πρακτικός οδηγός στον νηπτικό βίο, ο Γρηγόριος Νύσσης είναι ο πρώτος θεωρητικός θεμελιωτής του βίου αυτού.

## Το πρόβλημα των μακαριανικών έργων.
Τα έργα αυτά παραδίδονται από πέντε συλλογές (τέσσερες ελληνικές και μία αραβική) κι έχουν την μορφή ομιλίας, λόγου, επιστολής και ερωταποκρίσεων. Όλα πλην κυρίως της Μεγάλης Επιστολής, που έχει χαρακτήρα διατριβής, δίνουν την εντύπωση καταγραμμένου προφορικού λόγου με πολλές επαναλήψεις και χωρίς αυστηρή δομή. Γενικά όμως ο λόγος είναι καθαρός και εύληπτος, απλός, χωρίς ρητορικά σχήματα, με ίχνη σημιτικά και στοιχεία συριακής θεολογίας. Ο συντάκτης, όπως προκύπτει από εσωτερικές μαρτυρίες, πρέπει να έζησε στον μεσοποταμιακό χριστιανικό χώρο, να είχε παιδεία ελληνορωμαϊκή, να γνώρισε το έργο των καππαδοκών θεολόγων (κυρίως τα ασκητικά του Μ. Βασιλείου) και να έγραψε μεταξύ Μικρασίας και Μεσοποταμίας, μάλλον στην δεκαετία του 380.

## Ποιος είναι ο συντάκτης αυτός;
Η έρευνα , παλαιότερη και πρόσφατη, αρνήθηκε δικαιολογημένα την πατρότητα του περίφημου ασκητή Μακαρίου του Αιγυπτίου (+390) διότι αυτός ήταν απαίδευτος και διότι οι αρχαίες πηγές αγνοούν τα έργα του. Ήδη τον ΙΗ΄αιώνα ο Νεόφυτος ο Καυσοκαλυβίτης αποσύνδεσε τον Μακάριο από τα μακαριανικά έργα, διότι τα βρήκε μεσσαλιανικά. Η έρευνα απέκλεισε όλους και συζήτησε μόνο την περίπτωση του Συμεών, επειδή το όνομά του αναφέρεται μεταξύ εκείνων που διακρίνονταν στους μεσσαλιανικούς κύκλους. Ακόμη επειδή το μεσσαλιανικό κίνημα έχει κοιτίδα τη Μεσοποταμία, ολοκληρώθηκε από τον A.Wilmart το όνομα του συντάκτη: Συμεών Μεσοποταμίας.

## Τα ονόματα των ψευδεπίγραφων κειμένων
Τα ονόματα δια των οποίων επιγράφονται τα ψευδεπίγραφα κείμενα ανήκουν τις περισσότερες φορές σε γνωστά από την παλιότερη ιστορία πρόσωπα (πατριαρχών, προφητών ,αποστόλων, ανδρών και γυναικών της Καινής Διαθήκης, Πατέρων) ενώ σπάνια ανήκουν σε εντελώς πλαστά πρόσωπα.

## Παραπομπές
Συμμετοχή των Ηνωμένων Πολιτειών στο Παγκόσμιο Πρωτάθλημα Στίβου 2025

Οι **[[Ηνωμένες Πολιτείες]]** συμμετείχαν στο **[[Παγκόσμιο Πρωτάθλημα Στίβου 2025]]**, που διεξήχθη στο Τόκιο της Ιαπωνίας, με 141 αθλητές. Η ομάδα των αθλητών ανακοινώθηκε στις 2 Σεπτεμβρίου, έπειτα από την επιλογή τους από το Εθνικό Πρωτάθλημα της χώρας.

## Παραπομπές

ΗΠΑ
Συμμετοχή της Ελλάδας στο Παγκόσμιο Πρωτάθλημα Στίβου 2025

Η **[[Ελλάδα]]** συμμετείχε στο **[[Παγκόσμιο Πρωτάθλημα Στίβου 2025]]**, που διεξήχθη στo Τόκιο της Ιαπωνίας, με 19 αθλητές, 8 άνδρες και 11 γυναίκες. 

## Παραπομπές

Ελλάδα
Συμμετοχή της Μεγάλης Βρετανίας στο Παγκόσμιο Πρωτάθλημα Στίβου 2025

Η **[[Ηνωμένο Βασίλειο|Μεγάλη Βρετανία]]** συμμετείχε στο **[[Παγκόσμιο Πρωτάθλημα Στίβου 2025]]**, που διεξήχθη στο Τόκιο της Ιαπωνίας, με 68 αθλητές.

## Παραπομπές

Μεγάλη Βρετανία
Ασυμβίβαστα ενδεχόμενα

[thumb|300px|[Διάγραμμα Βεν για δύο σύνολα που είναι ξένα μεταξύ τους, δηλαδή δεν έχουν καθόλου κοινά στοιχεία.]]
Στην θεωρία πιθανοτήτων, δύο ενδεχόμενα είναι **ασυμβίβαστα** (ή **ξένα** ή **αμοιβαία αποκλειόμενα**) δεν μπορούν να γίνουν και τα δύο ταυτόχρονα, δηλαδή αν η τομή τους είναι κενή.

Με μαθηματικούς συμβολισμούς, τα ενδεχόμενα \rm X και \rm Y είναι ασυμβίβαστα αν {\rm X} \cap {\rm Y} = \varnothing.

Πιο γενικά, n ενδεχόμενα είναι ασυμβίβαστα {\rm X}_1, \ldots, {\rm X}_n αν {\rm X}_i \cap {\rm X}_j = \varnothing για κάθε i, j \in \{ 1, 2, \ldots, n\} με i \neq j, και επομένως
:\Pr\left({\rm X}_i \cap {\rm X}_j\right) = 0.

## Παραδείγματα
* Στρίβουμε ένα κέρμα. Αν \rm K είναι το ενδεχόμενο να βγει κορώνα και \rm \Gamma να βγει γράμματα, τότε τα ενδεχόμενα είναι ασυμβίβαστα (καθώς θα γίνει ή το ένα ή το άλλο).
* Ρίχνουμε ένα ζάρι. Αν {\rm X}_i είναι το ενδεχόμενο να έρθει το αποτέλεσμα i \in \{ 1, 2, 3, 4, 5, 6 \}, τότε τα {\rm X}_i είναι ασυμβίβαστα μεταξύ τους, καθώς κανένα δύο από αυτά δεν μπορούν να γίνουν ταυτόχρονα.  
* Κάθε ενδεχόμενο \rm X είναι ασυμβίβαστο με συμπλήρωμά του {\rm X}^c, καθώς {\rm X} \cap {\rm X}^c = \varnothing.

## Ιδιότητες
* (**Απλός προσθετικός νόμος**) Για δύο ασυμβίβαστα ενδεχόμενα \rm X και \rm Y ισχύει ότι
::\Pr({\rm X} \cup {\rm Y}) = \Pr({\rm X}) + \Pr({\rm Y}).

## Δείτε επίσης
* Ξένα σύνολα

## Παραπομπές


Κατηγορία:Θεωρία πιθανοτήτων
Συμμετοχή της Ιαπωνίας στο Παγκόσμιο Πρωτάθλημα Στίβου 2025

Η **[[Ιαπωνία]]** ήταν η διοργανώτρια χώρα του **[[Παγκόσμιο Πρωτάθλημα Στίβου 2025|Παγκοσμίου Πρταθλήματος 2025]]**, που διεξήχθη στο Τόκιο, με 119 αθλητές.

## Παραπομπές

Ιαπωνία